Kiyevda 12 noyabrda Respublika Park savdo-ko‘ngilochar markazi ochildi. 300 ming kvadrat metr maydonga ega markaz Yevropadagi eng yirik savdo markaziga aylandi. Foto: Respublika Park E’tiborlisi, markaz tomida bog‘ bor. Shuningdek, markazda Ukrainadagi 15 zalli eng katta Multiplex kinoteatri, 50 ga yaqin restoran va fitnes-markaz mavjud. Markazning avtoturargohi 3500 mashinaga mo‘ljallangan. Bundan tashqari, Respublika Park’da Ukrainadagi eng katta aerodinamik quvur, Yevropadagi eng katta tom ostidagi “amerikancha tepalik” attraksioni mavjud. Ma’lumotlarga ko‘ra, markaz qurilishi 2012 yilda boshlangan, biroq 3 yil o‘tgach to‘xtab qolgan.